section_heading: Povijest
paragraph_text: Ipak, AEK se uspio vratiti u kasnim devedesetima 20. stoljeća, kada su igrali šest puta zaredom Final Four grčkoga kupa (1996-2001.), četiri puta zaredom igrali u finalu istoga natjecanja (1998. – 2001.), te dva puta zaredom osvojili Grčki košarkaški kup (2000. i 2001.). Nevjerojatnom završnicom grčkoga prvenstva osvojili su i prvenstvo nakon više od tri desetljeća pobjedom nad Olympiakosom. Naime, Olympiakos je pobijedio u prve dvije utakmice u seriji tko prije 3, da bi AEK preokrenuo stvari u svoju korist pobjedama u tri iduće utakmice. Osim ovoga uspjeha, bili su u finalu doigravanja 1997., 2003. i 2005.